สวัสดีค่ะ พอดีหนูมีเพศสัมพันธ์กับเเฟนหลังจากไข่ตกได้2วัน หลังจากมีเพศสัมพันธ์หนูไปซื้อยาคุมฉุกเฉินทานเเต่ทานหลังจากมีเพศสัมพันธ์ไม่เกิน48ชม. หลังจากทานได้เกือบอาทิตย์ รู้สึกปวดท้องน้อยด้านซ้าย เเละมีตกขาวสีเหลืองเป็นมูกๆ เเละอีก2วันจะถึงกำหนดประจำเดือนมา มันคือสัญญาณเตือนว่าประจำเดือนจะมา หรือเป็นการเตือนว่าจะตั้งครรภ์
สวัสดีค่ะ หากได้ทานยาคุมฉุกเฉินหลังจากมีเพศสัมพันธ์ภายในช่วง 24-28 ชั่วโมง ยาคุมฉุกเฉินจะช่วยป้องกันการตั้งครรภ์ได้ประมาณ 85%ส่วนอาการปวดท้องน้อยและมีตกขาวสีเหลือง อาจเป็นอาการของ-อาการก่อนการมีประจำเดือนมาซึ่งอาจมีอาการต่างๆ ได้ เช่น เจ็บเต้านม ปวดหัว ปวดเมื่อยกล้ามเนื้อ อ่อนเพลีย ปวดท้อง ท้องอืด ท้องผูกหรือท้องเสีย อยากกินอาหารมากกว่าปกติ อารมณ์แปรปรวน นอนไม่หลับ เป็นต้น- มดลูกอักเสบ อาการคือมีปวดท้องน้อยและตกขาวที่ผิดปกติ ตกขาวมีกลิ่นเหม็น มีอาการปวดท้องน้อยขณะมีเพศัมพันธ์ บางายอาจมีไข้ และเลือดออกจากช่องผิดปกตินอกจากนี้ อาการปวดท้องน้อย อาจเกิดจากสาเหตุอื่นๆ เช่น มีซีสต์ที่ปีกมดลูกหรือรังไข่ มีการติดเชื้อของทางเดินปัสสาวะ ลำไส้ใหญ่อักเสบ ไส้ติ่งอักเสบ เป็นต้นสำหรับอาการของการตั้งครรภ์นั้น อาการปวดท้องน้อยและตกขาว ไม่ได้เป็นอาการที่บ่งว่ามีการตั้งครรภ์เกิดขึ้น อาการตั้งครรภ์ที่สำคัญคือการขาดประจำเดือนค่ะดังนั้นหากประจำเดือนมาและอาการปวดท้องน้อยและตกขาวหายไป ก็ไม่จำเป็นต้องทำอะไร แต่หากอาการประจำเดือนไม่มา ก็ควรตรวจหาการตั้งครรภ์ หากตรวไม่พบ แต่ยังคงมีอาการปวดท้องน้อยและตกขาวที่ผิดปกติ ควรไปพบแพทย์เพื่อหาสาเหตุอื่นๆ ค่ะ